Etter første verdenskrig bestemte den britiske regjering at revolverne til Webley & Scott i .455 Webley var for vanskelige å bruke på grunn av det store kaliberet, og at en ny revolver måtte overta. Valget falt etter hvert på Webley Mk IV .38/200 i kaliber .38/200, designet av Webley & Scott, bygget på det kjente Webleyrevolver-designet. Webley & Scott fikk ikke kontrakt på revolveren, istedenfor ble designet kopiert og produsert på Royal Small Arms Factory som . Revolveren ble approbert i 1932. Webley & Scott saksøkte den britiske regjering for £2 250 for å få dekket kostnadene med utviklingen av revolveren, saksmålet ble avslått, men Webley & Scott fikk utbetalt kompensasjon for «tyveriet» på £1 250. Under andre verdenskrig klarte ikke Royal Small Arms Factory å produsere nok revolvere, og Webley & Scott fikk ordre på revolveren som de selv hadde designet. Webley Mk IV .38/200 og Enfield No. 2 Mk I revolverne var i militærtjeneste frem til 1963. Omtrent 500 000 eksemplarer ble laget.